Diari Oficial de la Generalitat Valenciana


Sumari del DOGV 309, del 26-11-1985 (1985/805363)

DECRET 178/1985, d'11 de novembre del Consell de la Generalitat Valenciana , pel qual es regula la concessió destinades a Centres de Planificació Familiar.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/11/11/178/dof/vci/html**

### Dades del document

Número de DOGV
:   309

Data del DOGV
:   26-11-1985

Secció del DOGV
:   DISPOSICIONS GENERALS

Número del document
:   1985/805363


Data del document
:   11-11-1985

Organisme emissor
:   Conselleria de Sanitat i Consum

Tipus de document
:   Decret

Decret 178/1985, d'11 de novembre, del Consell de la Generalitat Valenciana, pel qual es regula la concessió de subvencions destinades a centres de Planificació Familiar.  
La Generalitat Valenciana pretén potenciar al màxim el desenvolupament d'una política sanitària global amb un sentit de salut integral, que abasta els aspectes educatiu, preventiu i assistencial des de les més diverses vessants.   
Dins d'aquesta actuació sanitària constitueix un aspecte de singular importància la concernent a la planificació familiar. En aquest àmbit s'inseriria la recent Ordre de 30 de setembre de 1985, de la Conselleria de Sanitat i Consum, per la qual s'estableixen normes d'acreditació dels Centres de Planificació Familiar de la Comunitat Valenciana.   
Un pas més en la política de foment d'aquesta mena de Centres és la concessió de subvencions, segons les disponibilitats pressupostàries, perquè aquests disposen dels equipaments adients i dels recursos materials i humans més escaients per tal d'acomplir eficaçment la funció sanitària.   
En atenció d'aquests motius, i d'acord amb el que disposa l'article 12 de la Llei 10/1984, de 29 de desembre, de Pressupost de la Generalitat Valenciana per a 1985,a proposta de la Conselleria de Sanitat i Consum, i amb la deliberació prèvia del Consell en sessió d'11 de novembre de 1985,   
DECRETE:  
Article primer  
La Conselleria de Sanitat i Consum, dins els límits pressupostaris aprovats amb aquesta finalitat, concedirà subvencions per a tota mena de despeses, incloses les de personal, que origine el funcionament dels Centres de Planificació Familiar existents a la Comunitat Valenciana que reunesquen les condicions d'acreditació contingudes en l'Ordre de 30 de setembre de 1985, de la Conselleria de Sanitat i Consum.   
Igualment, les subvencions podran destinar-se a contribuir al cost econòmic que per als esmentats Centres supuse l'obtenció de les esmentades condicions d'acreditació.   
Article segon  
Les subvencions seran satisfetes amb càrrec al capítol IV de la secció 10, servei 02 i programa 521 del pressupost de la Generalitat Valenciana per a 1985.   
Article tercer  
S'aproven les Bases reguladores del règim de subvencions previstes en aquest Decret i que hi figuren com a Annex I.   
DISPOSICIO FINAL  
Queda autoritzada la Conselleria de Sanitat i Consum perquè dicte les disposicions necessàries per a desplegar i executar el que disposa aquest Decrete, el qual entrarà en vigor a l'endemà de la publicació en el Diari Oficial de la Generalitat Valenciana.   
València, a 11 de novembre de 1985   
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIN COLOMER I SALA  
ANNEX I  
BASES REGULADORES DEL REGIM DE SUBVENCIONS DESTINADES A CENTRES DE PLANIFICACIO FAMILIAR  
Primera  
La concessió de les subvencions contemplades en l'article primer d'aquest Decret es farà d'acord amb l'ordre següent de prioritat:   
1. Centres dependents de l'Administració Local.   
2. Altres Centres de caràcter públic.   
3. Centres amb estatut de Fundacions Benèfico-Privades sense propòsit lucratiu.   
Segona  
Les subvencions només cobriran parcialment el cost de les activitats del Centre, i en la quantia per les disponibilitats pressupostàries.   
Tercera  
Els Centres de Planificació Familiar interessats hauran de formalitzar la sol·licitud de subvenció mitjançant instància dirigida al Director General de Salut de la Conselleria de Sanitat i Consum, segons model que s'adjunta com Annex II.   
La instància haurà d'anar acompanyada dels documents següents:   
- Memòria explicativa de l'activitat del Centre, expressant-ne l?àmbit geogràfic on actua i la població atesa.   
- Relació del personal adscrit al Centre, expressant-ne nom i cognoms, DNI, titulació o certificació d'experiència professional, tipus de contracte i data de contractació, lloc de treball, retribució, i si s'escau, documents de cotització a la Seguretat Social.   
- Relació de la dotació de material que el Centre posseesca.   
- Certificació de l'acord del Ple de la Corporació aprovant la sol·licitud de subvenció, quan es tracte d'un Centre dependent de l'Administració Local.   
- Pressupost d'ingressos i despeses del Centre objecte de la subvenció.   
- Compte bancari on, si s'escau, haurà d'ingressar-se l'import de la subvenció.   
Quan la sol·licitud corresponga a Centres que pretenen assolir el nivell d'acreditació de l'Ordre de 30 de setembre de 1.985, a més de la documentació abans esmentada, caldrà acompanyar-hi:   
- Si es tracte d'obres, que hauran de ser exclusivament de caràcter menor, i referides a la conservació, reparació o manteniment, pressupost valorat el contingut i import signat per tècnic competent.   
- En cas d'adquisició de material o equipament, pressupost degudament signat i segellat per les coses subministradores amb preu del cost per unitat i import total.   
- Per a les possibles contractacions de personal, memòria detallada dels llocs de treball a cobrir, indicant-ne els contractes a formalitzar, titulació exigida i retribucions aplicables.   
Quarta  
Les instàncies, acompanyades dels documents indicats en la Base Tercera, es presentaran en els Serveis Territorials de Salut de la Conselleria de Sanitat i Consum, corresponents a la província on serà el Centre de Planificació Familiar, i es podrà seguir qualsevol dels procediments establerts en l'article 66 de la Llei de Procediment Administratiu.   
El termini de presentació de sol·licituds serà de quinze dies hàbils a partir de l'entrada en vigor d'aquest Decret.   
Cinquena  
Acabat el termini de presentació, la Direcció General de Salut convocarà una Junta d'Avaluació presidida per un representant l'esmentada Direcció General i composta per un representant de cada un dels Serveis Territorials de la Conselleria de Sanitat i Consum per tal de realitzar l'estudi de valoració de les sol·licituds presentades.   
La Junta d'Avaluació podrà demanar totes les informacions i documentació addicional que considere necessàries, i elevarà després d?això les propostes al Director General de Salut, qui resoldrà sobre aquestes.   
Sisena  
La resolució recaiguda es comunicarà per escrit a l'interessat expressant-ne els requisits que hagen de complir o documents que hauran d'aportar per facilitar l'abonament de la subvenció concedida.   
Setena  
L'abonament de les subvencions es farà d'acord amb les condicions següents:   
a) En els casos de Centres que ja reunesquen els nivells d'acreditació de l'Ordre de 30 de setembre de 1.985, de la Conselleria de Sanitat i Consum, el pagament es produirà una vegada justificat documentalment el dèficit real, després del tancament de l'exercici econòmic, i la quantia definitiva a abonar serà la que resulte d'aplicar a l'esmentat dèficit el percentatge que la subvenció inicialment concedida representava sobre el dèficit primerament pressupostat, i sempre amb el límit màxim de l'import concedit.   
Si es tracte de Centres dependents de Corporacions Locals, el pagament es farà immediatament a la resolució d'adjudicació i la Corporació haurà de presentar només, en el termini de quinze dies subsegüents a la notificació, carta de pagament que acredite haver registrat en la comptabilitat l?ingrés de l'import de la subvenció, així com certificat d'acompliment de la finalitat d'aquesta.   
b) Quan la subvenció es destine a contribuir a l'obtenció de les condicions d'acreditació de l'Ordre abans esmentada l'abonament es farà amb presentació prèvia dels justificants acreditatius de recepció de l'obra o del subministrament, i que les obligacions econòmiques corresponents han estat satisfetes.   
En el supòsit de contractació de personal, si es tracte de Centres dependents de l'Administració Pública, bastarà a aquests efectes acreditar la realització de la contractació per mitjà de còpia dels contractes, i si s'escau, comunicat d'alta en la Seguretat Social. Per a la resta dels Centres, s'abonarà el 50% de la subvenció concedida als sis mesos de produïda la contractació, i l'altre 50% als dotze mesos pel mateix cos, prèvia presentació, en tots dos casos, de les nòmines salarials i butlletins de cotització a la Seguretat Social. El pagament de la subvenció només podrà ser anticipat quan el beneficiari aporte aval bancari que expressament garantesca l'acompliment de la finalitat de la subvenció en els mateixos termes concedits.   
Vuitena  
Les contractacions a què fa referència la base anterior hauran de fer-se dins d'aquest any 1985. D'altra banda, passats els sis mesos des de la concessió de la subvenció sense que aquesta haja estat justificada, la Conselleria podrà deixar-la sense efecte.   
Novena  
La Conselleria de Sanitat i Consum es reserva, amb caràcter general, el dret d'inspeccionar la destinació de la subvenció concedida.   
Els Centres subvencionats hauran de formalitzar la fitxa homologada d'avaluació d'activitats que establesca la Direcció General de Salut. En cas que no es complesca, la subvenció podrà ser revocada.   
ANNEX II  
SOL·LICITUD DE SUBVENCIO PER A CENTRES DE PLANIFICACIO FAMILIAR  
1. Centre de planificació familiar:   
   
 Localitat   
 C/   
2. Titularitat del centre (Diputació, Ajuntament, etc ...):   
3. Objecte de la subvenció que sol·licita:  
 A) Per obres.  
 Despesa total = ptes.  
 Definició:   
   
 Subvenció sol·licitada = ptes.  
 B) Per subministrament.  
 Despesa total = ptes.  
 Definició:   
   
 Subvenció sol·licitada = ptes.  
 C) Per contractació personal.  
 Despesa total = ptes.  
 Llocs de treball:   
   
 Subvenció sol·licitada = ptes.  
4. Total despesa per tots els conceptes: ptes.  
5. Total quantia subvenció sol·licitada: ptes.  
6. Documentació aportada (enumerar):   
El sotasignat, en representació de l'Entitat de la qual depén el Centre, sol·licita subvenció per les despeses dalt indicades, de conformitat amb el Decret 178/1985, d'11 de novembre, del Consell de la Generalitat Valenciana, i es compromet a aplicar els fons a la finalitat sol·licitada, a l'observança de les normes establertes en els Bases aprovades per aquesta disposició i les instruccions o requeriments emanats de la Conselleria de Sanitat i Consum, en relació amb aquelles. Així mateix certifica, sota la seua responsabilitat, la certesa de les dades presentades.   
Valencia, a d de 1985  
(Segell i signatura de l'Entitat)


Còpia Permalink ELI